Plaaslike musikante in die koerante | Lowvelder
Crunch talks as Mugabe and generals thrash out his exit - 41 mins ago
Merkel in final push for coalition to avert crisis - 43 mins ago
Sixth Miss World win draws India level with Venezuela – WATCH - 51 mins ago
Plaaslike musikante in die koerante
Die laeveld het ook sy streek laat verteenwoordig in die musiekwêreld in die vroeër jare.
Blaai 'n mens so deur vroeër uitgawes van Die Laevelder, later net Laevelder, sien 'n mens dat ons streek ook nou en dan talent uit die musiekwêreld opgelewer het – sommige vandag nog bedrywig en ander wat in die vergetelheid geraak het.
In 1964 verskyn daar 'n berig van die 14-jarige skoolseun Eddie Davey van Nelspruit wat die enigste leerling in die Laeveld was wat die intermediêre musiek-eksamen in orrel met lof geslaag het. Sien die knipsel hiernaas.
Davey het voortgegaan om een van Suid-Afrika se grootste orrelmeesters te word en is vandag 'n man in sy middel sestigs. Hy tree nog gereeld op.
Druk hier vir die volle foto
Iemand van wie 'n mens later minder gehoor het, was Ernie Mocke. Die belowende Mocke, 'n kitaarspeler en sanger, was vroeër 'n onderwyser in Nelspruit.
Onder 'n foto van hom wat in 1970 in Die Laevelder verskyn het, word gesê dat hy reeds bekendheid in die sangwêreld verwerf het. Al wat 'n mens deesdae van hom op die internet vind, is 'n omslag van 'n plaat wat hy en sy groep een keer gesny het. Moontlik onthou van ons lesers hom nog.
LEES MEER: Oudag se advertensies in The Lowveld Leader was anders
'n Ander musikant van vergange dae wat egter nog goed onthou word, is Charles Jacobie wat landwyd ook as die singende beesboer bekend gestaan het. Oor hom kan 'n mens nog baie skryf. Daar is ook heelwat mense in die Laeveld wat nog iets oor hom te vertel het. Op die internet verskyn daar selfs 'n ou televisie-onderhoud en 'n musiekvideo van hom.
Sou daar van ons lesers wees met meer inligting, kontak [email protected] of 013-755-2414 gedurende kantoorure.